CELEX: 32013D0437
Language: bg
Date: 2013-08-14 00:00:00
Title: 2013/437/ЕС: Решение за изпълнение на Комисията от 14 август 2013 година за изменение на Решение 2010/642/ЕС за даване на разрешение за метод за класификация на кланични трупове на свине в Гърция и за отмяна на Решение 89/449/ЕИО за даване на разрешение за методи за класификация на кланични трупове на свине в Гърция (нотифицирано под номер C(2013) 5302)

17.8.2013   
            
            
               BG
            
            
               Официален вестник на Европейския съюз
            
            
               L 220/49
            
         
      РЕШЕНИЕ ЗА ИЗПЪЛНЕНИЕ НА КОМИСИЯТА
   
   от 14 август 2013 година
   за изменение на Решение 2010/642/ЕС за даване на разрешение за метод за класификация на кланични трупове на свине в Гърция и за отмяна на Решение 89/449/ЕИО за даване на разрешение за методи за класификация на кланични трупове на свине в Гърция
   (нотифицирано под номер C(2013) 5302)
   (само текстът на гръцки език е автентичен)
   (2013/437/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, буква м) във връзка с член 4 от него,
   като има предвид, че:
   
               (1)
            
            
               С Решение 89/449/ЕИО на Комисията (2) беше разрешено използването на три метода за класификация на кланични трупове на свине в Гърция. Гърция уведоми Комисията, че след приемането на посоченото решение методите за класификация са се развили значително и са регистрирани промени в популацията от свине. Следователно трите метода, разрешени с посоченото решение, вече не могат да се използват.
            
         
               (2)
            
            
               С Решение 2010/642/ЕС на Комисията (3) бе разрешено използването на един метод за класификация на одрани кланични трупове на свине в Гърция.
            
         
               (3)
            
            
               Гърция разработи два нови съвременни метода за класификация и поиска от Комисията да разреши тези два нови метода за класификация на кланични трупове на свине на територията ѝ, като представи подробно описание на пробната дисекция, указвайки принципите, на които се основават тези методи, резултатите от пробната дисекция и уравненията, използвани за изчисляване на процента нетлъсто месо, в протокола по член 23, параграф 4 от Регламент (ЕО) № 1249/2008 на Комисията (4).
            
         
               (4)
            
            
               След разглеждане на посоченото искане бе установено, че условията за разрешаване на горепосочените методи за класификация са изпълнени. Следователно тези методи за класификация следва да бъдат разрешени в Гърция.
            
         
               (5)
            
            
               Следователно Решение 2010/642/ЕС следва да бъде съответно изменено.
            
         
               (6)
            
            
               Решение 89/449/ЕИО следва да бъде отменено.
            
         
               (7)
            
            
               Не следва да се разрешават изменения на уредите или методите за класификация, освен ако тези изменения са изрично разрешени с решение на Комисията.
            
         
               (8)
            
            
               Мерките, предвидени в настоящото решение, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩОТО РЕШЕНИЕ:
   Член 1
   Решение 2010/642/ЕС се изменя, както следва:
   
               1)
            
            
               Член 1 се заменя със следното:
               „Член 1
               1.   За класификация на кланични трупове на свине, представени съгласно буква Б, точка III, първа алинея от приложение V към Регламент (ЕО) № 1234/2007, се разрешава използването в Гърция на следния метод съгласно буква Б, точка IV, параграф 1 от същото приложение: уредът „OptiScan-TP“ и свързаните с него методи за оценка, описани в част I от приложението към настоящото решение.
               2.   За класификация на одрани кланични трупове на свине се разрешава използването в Гърция на следните методи съгласно буква Б, точка IV, параграф 1 от приложение V към Регламент (ЕО) № 1234/2007:
               
                           а)
                        
                        
                           уредът „OptiScan-TP“ и свързаните с него методи за оценка, описани в част I от приложението към настоящото решение;
                        
                     
                           б)
                        
                        
                           уредът „Hennessy Grading Probe (HGP 4)“ и свързания с него метод за оценка, описан в част II от приложението към настоящото решение.“
                        
                     
         
               2)
            
            
               Приложението се заменя с текста в приложението към настоящото решение.
            
         Член 2
   Решение 89/449/ЕИО се отменя.
   Член 3
   Адресат на настоящото решение е Република Гърция.
   
      Съставено в Брюксел на 14 август 2013 година.
      
         
            За Комисията
         
         Dacian CIOLOȘ
         
         
            Член на Комисията
         
      
   
   
      (1)  ОВ L 299, 16.11.2007 г., стр. 1.
   
      (2)  Решение 89/449/ЕИО на Комисията от 17 юли 1989 г. за даване на разрешение за методи за класификация на кланични трупове на свине в Гърция (ОВ L 214, 25.7.1989 г., стр. 17).
   
      (3)  Решение 2010/642/ЕС на Комисията от 25 октомври 2010 г. за даване на разрешение за метод за класификация на кланични трупове на свине в Гърция (ОВ L 280, 26.10.2010 г., стр. 60).
   
      (4)  Регламент (ЕО) № 1249/2008 на Комисията от 10 декември 2008 г. за установяване на подробни правила за прилагане на скалите на Общността за класификация на кланични трупове на говеда, свине и овце и за отчитане на цените, свързани с тях (ОВ L 337, 16.12.2008 г., стр. 3).
   
      ПРИЛОЖЕНИЕ
      
         
            „ПРИЛОЖЕНИЕ
            
               МЕТОДИ ЗА КЛАСИФИКАЦИЯ НА КЛАНИЧНИ ТРУПОВЕ НА СВИНЕ В ГЪРЦИЯ
            
            
               Част I
            
            
               OptiScan-TP
            
            
                        1.
                     
                     
                        Правилата, предвидени в настоящата част, се прилагат, когато класификацията на кланичните трупове на свине се извършва с уреда, известен като „OptiScan-TP“.
                     
                  
                        2.
                     
                     
                        Уредът OptiScan-TP е оборудван с цифрова система за заснемане на светла снимка на двете точки на измерване на кланичните трупове. Въз основа на снимките се изчислява дебелината на сланината и мускула съгласно двуточковия метод „Zwei-Punkte Messverfahren (ZP)“.
                        Резултатите от измерванията се преобразуват в съдържание на нетлъсто месо от самия уред Optiscan-TP. Снимките се съхраняват и по-късно могат да бъдат проверени. Интегрираният Bluetooth® интерфейс позволява лесно прехвърляне на данни.
                     
                  
                        3.
                     
                     
                        Съдържанието на нетлъсто месо в кланичните трупове се изчислява по следната формула:
                        
                                    3а.
                                 
                                 
                                    Формула за класификация на кланични трупове на свине, представени съгласно буква Б, точка III, първото изречение от приложение V към Регламент (ЕО) № 1234/2007:
                                    където:
                                    
                                                Ŷ
                                             
                                             
                                                =
                                             
                                             
                                                изчисленото процентно съдържание на нетлъсто месо в кланичния труп,
                                             
                                          
                                                Χ1
                                                
                                             
                                             
                                                =
                                             
                                             
                                                минималната дебелина на сланината (включително кожата) в милиметри над M. gluteus medius,
                                             
                                          
                                                Χ2
                                                
                                             
                                             
                                                =
                                             
                                             
                                                дебелината на поясния мускул в милиметри, измерена по най-късата линия, свързваща предния (краниалния) край на M. gluteus medius и горния (дорзалния) край на гръбначномозъчния канал.
                                             
                                          
                              
                                    3б.
                                 
                                 
                                    Формула за класификация на одрани кланични трупове на свине:
                                    където:
                                    
                                                Ŷ
                                             
                                             
                                                =
                                             
                                             
                                                изчисленото процентно съдържание на нетлъсто месо в кланичния труп,
                                             
                                          
                                                Χ1s
                                                
                                             
                                             
                                                =
                                             
                                             
                                                минималната дебелина на сланината (без кожата) в милиметри над M. gluteus medius,
                                             
                                          
                                                Χ2
                                                
                                             
                                             
                                                =
                                             
                                             
                                                дебелината на поясния мускул в милиметри, измерена по най-късата линия, свързваща предния (краниалния) край на M. gluteus medius и горния (дорзалния) край на гръбначномозъчния канал.
                                             
                                          Тези формули се отнасят за кланични трупове с тегло между 50 и 110 килограма.
                                 
                              
                  
               Част II
            
            
               Hennessy Grading Probe (HGP 4)
            
            
                        1.
                     
                     
                        Правилата, предвидени в настоящата част, се прилагат, когато класификацията на кланичните трупове на свине се извършва с уреда, известен като „Hennessy Grading Probe (HGP 4)“.
                     
                  
                        2.
                     
                     
                        Уредът е оборудван със сонда с диаметър 5,95 милиметра (и 6,3 милиметра на нивото на острието на върха на сондата), която съдържа фотодиод (Siemens LED от типа LYU 260-EO) и фотодетектор от типа Silonex SLCD-61N1 и има оперативно разстояние на измерване между 0 и 120 милиметра. Резултатите от измерванията се преобразуват в изчислено процентно съдържание на нетлъсто месо от самия HGP 4 или от компютър, свързан с него.
                     
                  
                        3.
                     
                     
                        Съдържанието на нетлъсто месо в кланичния труп се изчислява по следната формула
                        
                           
                        където:
                        
                                    Ŷ
                                 
                                 
                                    =
                                 
                                 
                                    изчисленото процентно съдържание на нетлъсто месо в кланичния труп,
                                 
                              
                                    Χ1
                                    
                                 
                                 
                                    =
                                 
                                 
                                    дебелината на гръбната сланина (без кожата) в милиметри, измерена на 8 cm от линията на разполовяване на трупа, на нивото на последното ребро,
                                 
                              
                                    Χ2
                                    
                                 
                                 
                                    =
                                 
                                 
                                    дебелината на гръбната сланина (без кожата) в милиметри, измерена на 6 cm от линията на разполовяване на трупа, между третото и четвъртото последно ребро,
                                 
                              
                                    Χ3
                                    
                                 
                                 
                                    =
                                 
                                 
                                    дебелината на гръбния мускул в милиметри, измерена по същото време и на същото място като X2.
                                 
                              Тази формула се отнася за кланични трупове с тегло между 60 и 120 килограма.“